**Mór Városi Önkormányzat Képviselő-testületének**

**37/2020. (VIII.27.) önkormányzati rendelete**

**az újszülöttek családjának támogatásáról szóló 12/2015. (V.6.)**

**önkormányzati rendelet módosításáról**

Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény 1. § (2) bekezdésében meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének az újszülöttek családjának támogatásáról szóló 12/2015. (V.6.) önkormányzati rendelete (a továbbiakban: Rendelet) 1. § (1) bekezdése helyébe a következő rendelkezés lép:

*„(1) A rendelet hatálya a gyermek születésekor és az azt megelőző legalább 24 hónapig folyamatosan móri bejelentett lakóhellyel vagy érvényes tartózkodási hellyel (a továbbiakban együtt: móri lakcímmel) rendelkező és életvitelszerűen is Mór város közigazgatási területén élő személyekre terjed ki.”*

**2. §** A Rendelet 3. § (1) bekezdése helyébe a következő rendelkezés lép:

*„(1) A támogatásra az újszülött gyermekkel azonos, móri lakcímmel rendelkező szülői felügyeleti jogot gyakorló szülő vagy gyám (a továbbiakban együtt: szülő) jogosult.”*

**3. §** A Rendelet 4. § (3) bekezdése a következő f) ponttal egészül ki:

*[A kérelemhez csatolni kell:]*

*„f) életvitelszerű ittélés egyéb módon történő igazolását (pl. lakásbérleti szerződés, munkáltatói igazolás, családban élő nagyobb gyermek esetén bölcsőde-, óvoda- vagy iskolalátogatási igazolás).”*

**4. §** Ez a rendelet a kihirdetés napját követő napon lép hatályba.

 Fenyves Péter Dr. Taba Nikoletta

 polgármester aljegyző

Záradék:

A rendeletet 2020. augusztus 27. napján kihirdettem.

 Dr. Taba Nikoletta

 aljegyző